Σύμβαση άδειας χρήσης τελικού χρήστη λογισμικού

ΠΑΡΑΚΑΛΟΥΜΕ ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΑΚΑΤΩ ΣΥΜΒΑΣΗ ΑΔΕΙΑΣ ΠΡΟΤΟΥ ΠΡΟΒΕΙΤΕ ΣΕ ΛΗΨΗ, ΕΓΚΑΤΑΣΤΑΣΗ Ή ΧΡΗΣΗ ΤΟΥ ΛΟΓΙΣΜΙΚΟΥ. Η ΛΗΨΗ, ΕΓΚΑΤΑΣΤΑΣΗ Ή ΧΡΗΣΗ ΤΟΥ ΛΟΓΙΣΜΙΚΟΥ ΘΑ ΘΕΩΡΗΘΕΙ ΩΣ Η ΚΑΤΑ ΝΟΜΟ ΑΠΟΔΟΧΗ ΕΚ ΜΕΡΟΥΣ ΣΑΣ ΤΩΝ ΑΚΟΛΟΥΘΩΝ ΟΡΩΝ ΚΑΙ ΠΡΟΫΠΟΘΕΣΕΩΝ. ΑΝ ΔΕΝ ΣΥΜΦΩΝΕΊΤΕ ΜΕ ΑΥΤΟΎΣ ΤΟΥΣ ΌΡΟΥΣ ΚΑΙ ΤΙΣ ΠΡΟΫΠΟΘΈΣΕΙΣ, ΜΗΝ ΠΡΟΒΕΊΤΕ ΟΎΤΕ ΣΤΗ ΛΉΨΗ ΑΡΧΕΊΩΝ ΚΑΙ ΕΓΚΑΤΆΣΤΑΣΗ ΟΥΤΕ ΣΤΗ ΧΡΉΣΗ ΤΟΥ ΛΟΓΙΣΜΙΚΟΎ. 

1. ΛΟΓΙΣΜΙΚΟ 
Με τον όρο "Λογισμικό" νοείται το παρόν πρόγραμμα για ηλεκτρονικό υπολογιστή (λογισμικό), ανεξαρτήτως του μοντέλου διανομής του, δηλ., το εάν φορτώνεται άνευ υποχρέωσης καταβολής οιωνδήποτε δικαιωμάτων χρήσης (ενδεχομένως περιλαμβάνονται ψηφιακώς κωδικοποιημένα, μηχανικώς αναγνώσιμα, δεδομένα γραμματοσειρών περιγράμματος δυνάμενα να αναπτυχθούν σε διάφορα μεγέθη, κωδικοποιημένα σε ειδικό μορφότυπο) ή εάν αποκτάται επί δίσκου CD ή άλλου φυσικού μέσου αποθήκευσης δεδομένων καθώς και το σύνολο του κώδικα, όλες οι τεχνικές, τα εργαλεία λογισμικού, τα μορφότυπα, το συνολικό σχέδιο, όλες οι ιδέες και οι μέθοδοι που σχετίζονται με το πρόγραμμα ηλεκτρονικού υπολογιστή και τέλος το σύνολο της σχετικής τεκμηρίωσης. 

2. ΠΝΕΥΜΑΤΙΚΉ ΙΔΙΟΚΤΗΣΊΑ ΚΑΙ ΠΝΕΥΜΑΤΙΚΆ ΔΙΚΑΙΏΜΑΤΑ 
Το παρόν αποτελεί σύμβαση άδειας και δεν αποτελεί συμφωνία πώλησης. Η Konica Minolta Business Technologies, Inc.("Konica Minolta") κατέχει η ίδια ή κατέχει βάσει άδειας εκ του νομίμου κυρίου ("Αδειοπάροχος της Konica Minolta"), το copyright και τυχόν άλλα πνευματικά δικαιώματα επί του Λογισμικού.Οιαδήποτε άλλα δικαιώματα καθώς και η κυριότητα επί του Λογισμικού παρακρατούνται από και παραμένουν στην Konica Minolta ή τον Αδειοπάροχο της Konica Minolta. Σε καμία περίπτωση η παρούσα Σύμβαση δεν θεωρείται ως εκχωρούσα οιοδήποτε δικαίωμα αναφορικά με το copyright ή/και άλλα πνευματικά δικαιώματα επί του Λογισμικού, είτε εκ μέρους της Konica Minolta είτε εκ μέρους του Αδειοπαρόχου της Konica Minolta προς εσάς. Με την εξαίρεση των ρητώς στην παρούσα Σύμβαση αναφερομένων, δεν σας παραχωρείται κανένα δικαίωμα ευρεσιτεχνίας, πνευματικής ιδιοκτησίας, εμπορικής ονομασίας, εμπορικού σήματος (κατατεθέντος ή μη), ή οποιοδήποτε άλλο δικαίωμα, δικαιόχρηση ή άδειες σχετικά με το Λογισμικό. Το Λογισμικό προστατεύεται βάσει των νόμων περί πνευματικής ιδιοκτησίας καθώς και βάσει των σχετικών προβλέψεων των ισχυουσών διεθνών συμβάσεων και συνθηκών.

3. ΆΔΕΙΑ 
Δια της παρούσης η Konica Minolta σας παραχωρεί και εσείς συναινείτε και αποδέχεστε μία μη αποκλειστική, μη μεταβιβάσιμης και περιορισμένης άδεια, βάσει της οποίας μπορείτε:
(i)	να εγκαταστήσετε και να χρησιμοποιήσετε το Λογισμικό μόνο στον(στους) υπολογιστή(-ές) σας που συνδέονται μέσω εσωτερικού δικτύου με το προϊόν για το οποίο προορίζεται αυτό το Λογισμικό,
(ii)	να επιτρέψετε στους χρήστες των υπολογιστών που αναφέρθηκαν παραπάνω να χρησιμοποιήσουν το Λογισμικό με την προϋπόθεση ότι εσείς βεβαιώνετε ότι όλοι οι χρήστες συμμορφώνονται με τους όρους της παρούσας Σύμβασης,
(iii)	να χρησιμοποιήσετε το Λογισμικό μόνο για τους συνηθισμένους επαγγελματικούς ή προσωπικούς σας σκοπούς,
(iv)	να κάνετε ένα αντίγραφο του Λογισμικού με σκοπό μόνο τη δημιουργία εφεδρικού αντιγράφου ή την εγκατάσταση, με σκοπό την υποστήριξη της συνήθους ή προβλεπόμενης χρήσης του Λογισμικού.
(v)	να μεταβιβάσετε το Λογισμικό σε κάποιο τρίτο μέρος μεταβιβάζοντας ένα αντίγραφο της παρούσας Σύμβασης και το σύνολο της τεκμηρίωσης μαζί με το Λογισμικό υπό τον όρο ότι (α) πρέπει, ταυτόχρονα, είτε να μεταβιβάσετε σε κάποιο τρίτο μέρος ή να καταστρέψετε όλα τα άλλα αντίγραφα του Λογισμικού σας, (β) μια τέτοια μεταβίβαση της κατοχής λύει την άδεια που σας παραχώρησε η Konica Minolta και (γ) πρέπει να βεβαιωθείτε ότι το εν λόγω τρίτο μέρος συναίνεσε και αποδέχτηκε τη δεσμευτική ισχύ των όρων και προϋποθέσεων της παρούσας Σύμβασης. Αν το εν λόγω τρίτο μέρος δεν αποδέχεται τους σχετικούς όρους και προϋποθέσεις, τότε δεν δύνασθε να μεταβιβάσετε κανένα αντίγραφο του Λογισμικού.

4. ΠΕΡΙΟΡΙΣΜΟΙ 
(1) Χωρίς την έγγραφη συγκατάθεση της Konica Minolta δεν μπορείτε:
(i) 	να χρησιμοποιήσετε, αντιγράψετε, τροποποιήσετε, ενώσετε ή μεταβιβάσετε αντίγραφα του Λογισμικού εκτός από τις περιπτώσεις που προβλέπονται δια του παρόντος,
(ii) 	να προβείτε σε αντίστροφη μηχανίκευση, αντίστροφη συμβολομετάφραση, αντίστροφη μεταγλώττιση ή να αναλύσετε με οιονδήποτε άλλο τρόπο το Λογισμικό εκτός των κατά νόμο επιτρεπόμενων τρόπων.
(iii) 	να υποαδειοδοτήσετε, εκμισθώσετε, εκμισθώσετε στα πλαίσια χρηματοοικοινομικής μίσθωσης ή να διανείμετε το Λογισμικό ή οιοδήποτε αντίγραφο αυτού, ή
(iv) 	να αφαιρέσετε, χρησιμοποιήσετε ή αλλάξετε οιαδήποτε εμπορική ονομασία, λογότυπο, σημείωση περί πνευματικής ιδιοκτησίας ή άλλων δικαιωμάτων ιδιοκτησίας, λεζάντες, σύμβολα ή ετικέτες του Λογισμικού.
(2) Συμφωνείτε ότι δεν θα εξαγάγετε το Λογισμικό με οποιαδήποτε μορφή κατά παράβαση οιασδήποτε εφαρμοστέας νομοθεσίας και κανονισμών σχετικά με τον έλεγχο των εξαγωγών οποιασδήποτε χώρας.

5. ΠΕΡΙΟΡΙΣΜΕΝΗ ΕΓΓΥΗΣΗ
Το Λογισμικό παρέχεται σε εσάς “ως έχει” χωρίς οποιαδήποτε εγγύηση οιασδήποτε φύσης. Οι ρητοι οροι τησ παρουσασ συμβασησ υποκαθιστουν αλλεσ εγγυησεισ, ρητεσ η τεκμαιρομενεσ και η Konica Minolta, οι θυγατρικεσ τησ εταιρειεσ και οι Αδειοδόχοι της Konica Minolta αποποιούνται όλες τις εγγυήσεις σχετικά με αυτό το Λογισμικό, ρητές ή τεκμαιρόμενες, συμπεριλαμβανομένων, ενδεικτικά και όχι περιοριστικά αναφερομένων, των τεκμαιρόμενων εγγυήσεων εμπορευσιμότητας, καταλληλότητας για έναν συγκεκριμένο σκοπό και της μη παραβίασης των δικαιωμάτων τρίτων. Η ρήτρα αποποίησης της ευθύνης της παρούσας εγγύησης δεν επηρεάζει τα νόμιμα δικαιώματά σας. Σε περίπτωση που η ρήτρα αποποίησης της εγγύησης δεν επιτρέπεται βάσει του εφαρμοστέου δικαίου, η ρήτρα θα ισχύει για εσάς κατά το μέγιστο βαθμό που επιτρέπεται από το νόμο.

6. ΠΕΡΙΟΡΙΣΜΟΣ ΑΠΟΖΗΜΙΩΣΗΣ
Σε καμια περιπτωση η Kοnica Minolta, οι θυγατρικεσ τησ εταιρειεσ ή οι Αδειοπάροχοι της Konica Minolta δεν ευθυνονται για οιοδηποτε διαφυγον κερδοσ, απωλεια δεδομενων, ή οποιεσδηποτε αλλεσ έμμεσες, ειδικές, ποινικές, επακολουθεσ ή παρεπομενεσ ζημιεσ που προκυπτουν απο τη χρηση η την μη ικανοτητα ορθησ χρησησ του λογισμικου, ακομα και αν η Konica Minolta, οι θυγατρικεσ τησ εταιρειεσ, οι εξουσιοδοτημενοι τησ μεταπωλητεσ ή οι αδειοδοχοι τησ Konica Minolta εχουν ενημερωθει απο εσασ σχετικα με την πιθανοτητα τετοιων ζημιων ή για οποιαδηποτε αξιωση, με βαση την αξιωση τριτου μερουσ.

7. ΛΗΞΗ
Μπορείτε να τερματίσετε την ισχύ της παρούσας σύμβασης οποιαδήποτε στιγμή, καταστρέφοντας το Λογισμικό και όλα τα αντίγραφά του. Η παρούσα Σύμβαση παύει να ισχύει επίσης κι αν δεν τηρείτε οποιονδήποτε από τους όρους αυτής. Κατά την εν λόγω λήξη, πρέπει αμέσως να καταστρέψετε όλα τα αντίγραφα του Λογισμικού που βρίσκονται στην κατοχή σας.

8. ΔΙΕΠΟΝ ΔΙΚΑΙΟ
Η παρούσα Σύμβαση διέπεται από τους νόμους της χώρας όπου πραγματοποιείται η παράδοση στον αρχικό πελάτη.

9. ΔΙΑΙΡΕΤΟΤΗΤΑ
Σε περίπτωση που οποιοδήποτε μέρος ή μέρη της παρούσας σύμβασης κριθούν παράνομα ή άκυρα και άνευ ισχύος με απόφαση οποιουδήποτε αρμόδιου δικαστηρίου ή αρμόδιας διοικητικής αρχής, η σχετική κρίση δεν επηρεάζει τα υπόλοιπα τμήματα της παρούσας σύμβασης και συνεπώς παραμένουν σε πλήρη ισχύ και εκτελεστότητα, ως εάν το μέρος ή τα μέρη που χαρακτηρίστηκαν παράνομα ή άκυρα δεν είχαν συμπεριληφθεί.

10. ΣΗΜΕΙΩΣΗ ΠΡΟΣ ΤΟΥΣ ΤΕΛΙΚΟΥΣ ΧΡΗΣΤΕΣ ΣΤΙΣ Η.Π.Α ΠΟΥ ΑΝΗΚΟΥΝ ΣΤΟΝ ΕΥΡΥΤΕΡΟ ΔΗΜΟΣΙΟ ΤΟΜΕΑ 
Το Λογισμικό είναι ένα "εμπορικό προϊόν" όπως ο σχετικός όρος ορίζεται στο άρθρο 48 παράγραφος 2.101 του Κώδικα Ομοσπονδιακών Κανονισμών (C.F.R.) (Oκτώβριος 1995), αποτελούμενο από "εμπορικό λογισμικό ηλεκτρονικού υπολογιστή" και "τεκμηρίωση εμπορικού λογισμικού ηλεκτρονικού υπολογιστή," όπως οι σχετικοί όροι χρησιμοποιούνται στο άρθρο 48 παράγραφος 12.212 του Κώδικα Ομοσπονδιακών Κανονισμών (C.F.R.) (Σεπτέμβριος 1995).  Σύμφωνα με τα 48 C.F.R. 12.212 και 48 C.F.R. 227.7202-1 έως 227.7202-4 (Ιούνιος 1995), όλοι οι Τελικοί χρήστες που ανήκουν στο δημόσιο τομέα των ΗΠΑ θα αποκτούν το Λογισμικό μόνο με τα δικαιώματα που εκτίθενται εδώ.

ΑΠΟΔΕΧΕΣΤΕ ΟΤΙ ΕΧΕΤΕ ΔΙΑΒΑΣΕΙ ΤΗΝ ΠΑΡΟΥΣΑ ΣΥΜΒΑΣΗ, ΤΗΝ ΚΑΤΑΝΟΕΙΤΕ ΚΑΙ ΣΥΝΑΙΝΕΙΤΕ ΩΣ ΠΡΟΣ ΤΗ ΔΕΣΜΕΥΤΙΚΟΤΗΤΑ ΤΩΝ ΟΡΩΝ ΚΑΙ ΤΩΝ ΠΡΟΫΠΟΘΕΣΕΩΝ ΑΥΤΗΣ. ΚΑΝΕΝΑ ΑΠΟ ΤΑ ΜΕΡΗ ΔΕΝ ΔΕΣΜΕΥΕΤΑΙ ΑΠΟ ΑΛΛΕΣ ΔΗΛΩΣΕΙΣ Ή ΠΑΡΑΣΤΑΣΕΙΣ ΠΟΥ ΔΕΝ ΣΥΜΜΟΡΦΩΝΟΝΤΑΙ ΜΕ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΣΥΜΒΑΣΗΣ. ΔΕΝ ΘΑ ΙΣΧΥΕΙ ΚΑΜΙΑ ΤΡΟΠΟΠΟΙΗΣΗ ΤΗΣ ΠΑΡΟΥΣΑΣ ΣΥΜΒΑΣΗΣ ΕΚΤΟΣ ΕΑΝ ΕΙΝΑΙ ΕΓΓΡΑΦΗ ΚΑΙ ΥΠΟΓΕΓΡΑΜΜΕΝΗ ΑΠΟ ΤΟΥΣ ΔΕΟΝΤΩΣ ΕΞΟΥΣΙΟΔΟΤΗΜΕΝΟΥΣ ΕΚΠΡΟΣΩΠΟΥΣ ΚΑΘΕ ΜΕΡΟΥΣ.

