Programinės įrangos galutinio naudotojo licencijos sutartis

PRIEŠ ATSIŲSDAMI, ĮDIEGDAMI AR NAUDODAMI PROGRAMINĘ ĮRANGĄ ATIDŽIAI PERSKAITYKITE TOLIAU PATEIKTĄ LICENCIJOS SUTARTĮ. JEI ATSISIUNČIATE, ĮDIEGIATE AR NAUDOJATE PROGRAMINĘ ĮRANGĄ, BUS LAIKOMA, KAD JŪS TEISIŠKAI SUTINKATE SU TOLIAU PATEIKTOMIS SĄLYGOMIS IR NUOSTATOMIS. JEI SU JOMIS NESUTINKATE, NESISIŲSKITE, NEDIEKITE IR NENAUDOKITE PROGRAMINĖS ĮRANGOS. 

1. PROGRAMINĖ ĮRANGA 
„Programinė įranga“ reiškia šią kompiuterio programą (programinę įrangą), nesvarbu kokių kanalu ji buvo gauta, t. y., ar atsisiųsta nemokamai (kas gali apimti skaitmeniniu būdu užkoduotus, kompiuteriu nuskaitomus, keičiamo dydžio šrifto duomenis, užkoduotus specialiu formatu) arba įsigyta DVD diske ar bet kokiame kitame fiziniame duomenų kaupiklyje, kartu su visais kodais, techniniais sprendimais, programinės įrangos įrankiais, formatu, dizainu, koncepcijomis, metodais ir idėjomis, susietomis su kompiuterio programa ir visa susijusia dokumentacija. 

2. AUTORIŲ TEISĖS IR INTELEKTINĖS NUOSAVYBĖS TEISĖS 
Tai licencijos sutartis ir nėra pardavimui skirta sutartis. „Konica Minolta Business Solutions Europe GmbH“ (toliau – „Konica Minolta“) įmonei priklauso arba licencine sutartimi buvo suteiktos kitų savininkų (toliau – „Konica Minolta“ licencijos davėjas) programinės įrangos autorių teisės ir kitos intelektinės nuosavybės teisės, visos kitos teisės, programinės įrangos bei jos kopijų nuosavybės teisės priklauso „Konica Minolta“ arba „Konica Minolta“ licencijos davėjui. Jokiomis aplinkybėmis negalima laikyti, kad šia sutartimi jums priskiriamos kokios nors „Konica Minolta“ arba „Konica Minolta“ licencijos davėjo programinė įrangos autorių teisės ir (arba) kokios nors intelektinės nuosavybės teisės. Išskyrus šioje sutartyje nurodytus atvejus, jums nesuteikiamos jokios teisės į patentus, autorių teises, prekių pavadinimus, prekių ženklus (registruotus arba neregistruotus) ar bet kokios kitos teisės, frančizės arba licencijos, susijusios su šia programine įranga. Programinę įrangą saugo autorių teisių įstatymas ir tarptautinių sutarčių nuostatos.

3. LICENCIJA 
„Konica Minolta“ suteikia jums šią licenciją, o jūs sutinkate su neišimtine, neperduodama ir ribota licencija, todėl galite:
(i)	įdiegti ir naudoti programinę įrangą tik savo kompiuteryje (-iuose), prisijungę prie namų tinklo naudodami gaminį, kuriam ši programinė įranga yra skirta;
(ii)	leisti anksčiau aprašytų kompiuterių naudotojams naudotis programine įranga, užtikrindami, kad visi šie naudotojai laikysis šios sutarties sąlygų;
(iii)	naudoti programinę įrangą tik savo verslo arba asmeniniams tikslams;
(iv)	padaryti vieną programinės įrangos kopiją tik kaip atsarginę kopiją arba diegimo tikslais, kad būtų galima įprastai ir pagal paskirtį naudoti programinę įrangą;
(v)	perduoti programinę įrangą kitoms šalims kartu su programine įranga perduodant šios sutarties kopiją ir visą dokumentaciją su sąlyga, kad (a) turite tuo pačiu metu, arba perduoti šiai kitai šaliai, arba sunaikinti visas kitas savo programinės įrangos kopijas, (b) šiuo įrangos perdavimu panaikinama jūsų „Konica Minolta“ licencija ir (c) jūs turite užtikrinti, kad ši kita šalis sutiktų priimti ir laikytis šios sutarties nuostatų ir sąlygų. Jei ši kita šalis nesutinka su šiomis nuostatomis ir sąlygomis, jūs negalite perduoti jokių programinės įrangos kopijų.

4. RIBOJIMAI 
(1) Be išankstinio „Konica Minolta“ raštiško sutikimo negalite:
(i) 	naudoti, kopijuoti, keisti, sujungti arba perduoti programinės įrangos kopijų, išskyrus čia nurodytus atvejus;
(ii) 	naudoti apgrąžos inžineriją, atlikti programinės įrangos atgalinį atkūrimą, atgalinį kompiliavimą ar bet kokiu kitu būdu ją analizuoti išskyrus įstatymais leidžiamus atvejus;
(iii) 	sublicencijuoti, išnuomoti suteikti išperkamosios nuomos pagrindais arba platinti programinę įrangą arba bet kokią jos kopiją;
(iv) 	panaikinti, naudoti arba pakeisti bet kuriuos prekių ženklus, logotipus, autorių teisių arba kitus nuosavybės teisių pranešimus, legendas, simbolius arba etiketes programinėje įrangoje.
(2) Jūs sutinkate, kad programinės įrangos jokia forma neeksportuosite pažeisdami galiojančius įstatymus ir taisykles, susijusius su bet kurios šalies eksporto kontrole.

5. RIBOTOS GARANTIJOS
Programinė įranga jums pateikiama „kokia yra“ be jokių garantijų. Aiškiai išreikštos šios sutarties sąlygos pakeičia visas kitas, tiesiogines ar numanomas garantijas, o „Konica Minolta“, jos kontroliuojamos įmonės ir „Konica Minolta“ licencijos davėjas atsisako bet kokių su programine įranga susijusių garantijų, tiesioginių ar numanomų, įskaitant (bet neapsiribojant) numanomas garantijas dėl tinkamumo prekiauti, tinkamumo konkrečiam tikslui ir trečiųjų šalių teisių nepažeidimo. Atsakomybės dėl garantijos atsisakymas neturi įtakos jūsų įstatymais numatytoms teisėms. Jei atsakomybės atsisakymas neleidžiamas galiojančių įstatymų, atsakomybės atsisakymas bus taikomas tik maksimaliai įstatymais leidžiama apimtimi.

6. NUOSTOLIŲ ATLYGINIMO RIBOJIMAS
Jokiais atvejais „Konica Minolta“, jos kontroliuojamos įmonės ar „Konica Minolta“ licencijos davėjas nebus atsakingi už prarastą pelną, prarastus duomenis ar bet kokią kitą netiesioginę, specialią, baudžiamąją, atsitiktinę ar pasekminę žalą, atsiradusią dėl programinės įrangos naudojimo ar nesugebėjimo ją naudoti, net jei „Konica Minolta“, jos kontroliuojamoms įmonėms, jos įgaliotiems atstovams ar „Konica Minolta“ licencijos davėjui buvo pranešta apie tokios žalos galimybę arba bet kokį jūsų ieškinį, pagrįstą trečiosios šalies reikalavimu.

7. NUTRAUKIMAS
Galite bet kuriuo metu nutraukti šią licenciją sunaikindami programinę įrangą ir visas jūsų turimas jos kopijas. Ši sutartis taip pat bus nutraukta, jei nesilaikysite bet kurių čia pateiktų sąlygų. Tokiu atveju turite iškart sunaikinti visas jūsų žinioje esančias programinės įrangos kopijas.

8. REGLAMENTUOJANTYS ĮSTATYMAI
Šiai sutarčiai taikomi šalies, kurioje programinė įranga buvo pristatyta pirminiam klientui, įstatymai.

9. ATSKIRIAMUMAS
Tuo atveju, jei kurią nors šios sutarties dalį ar kelias dalis bet kuris kompetentingos jurisdikcijos teismas ar administracinė įstaiga pripažins neteisėtomis ar negaliojančiomis, toks sprendimas neturės įtakos kitoms šios sutarties dalims ir jos išliks galiojančios ir bus traktuojamos taip, lyg dalis ar dalys, kurios buvo pripažintos neteisėtomis ar negaliojančiomis, nebuvo įtrauktos.

10. PASTABA JAV VALSTYBINIŲ INSTITUCIJŲ GALUTINIAMS NAUDOTOJAMS 
Programinė įranga yra „komercinė prekė“, kaip šis terminas yra apibrėžtas 48 C.F.R. 2.101 (1995 m. spalio mėn.), kurią sudaro „komercinė kompiuterių programinė įranga“ ir „komercinės kompiuterių programinės įrangos dokumentacija“, kaip šie terminai yra naudojami 48 C.F.R. 12.212 (1995 m. rugsėjo mėn.).  Sutinkamai su 48 C.F.R. 12.212 ir 48 C.F.R. 227.7202-1 iki 227.7202-4 (1995 m. birželio mėn.), visi JAV valstybinių institucijų galutiniai naudotojai turi įsigyti programinę įrangą tik čia nustatytomis teisėmis.

JŪS PATVIRTINATE, KAD PERSKAITĖTE ŠIĄ SUTARTĮ, JĄ SUPRATOTE IR SUTINKATE LAIKYTIS JOS NUOSTATŲ BEI SĄLYGŲ. NĖ VIENA ŠALIS NĖRA SAISTOMA JOKIŲ KITŲ NUOSTATŲ AR PAREIŠKIMŲ, KURIE NEATITINKA ŠIOS SUTARTIES SĄLYGŲ. JOKS ŠIOS SUTARTIES PAKEITIMAS NĖRA VEIKSMINGAS, IŠSKYRUS TUOS ATVEJUS, KAI TAI PATEIKIAMA RAŠTU IR PASIRAŠO TINKAMAI ĮGALIOTI KIEKVIENOS ŠALIES ATSTOVAI.

